armvectores/hy_wikipedia_2023 huggingface dataset:
Էխոլոտ

Էխոլոտ կամ Հիդրոլոկատոր (էխո - արձագանք և լոտ), հիդրոլոկացիոն կայան, հիդրոձայնային կայան՝ ջրի մեջ սուզված կամ կիսասուզված օբյեկտների (սուզանավ, նավ, ձկների վտառ) հայտնաբերման և կոորդինատների որոշման համար, ծովի խորությունը չափող նավավարական և հետազոտական հիդրոակուստիկ սարք։
Նավի ճառագայթիչ վիբրատորից ուղարկված ձայնը, անդրադառնալով ծովի հատակից, ընդունվում է նավի վրա գտնվող ընդունիչ վիբրատորով։ Ձայնի առաքման և ընդունման միջև ընկած ժամանակահատվածով որոշվում է ձայնի անցած ճանապարհը, իսկ վերջինով՝ ծովի խորությունը։
Մինչև օբյեկտը եղած հեռավորությունը որոշվում է ճառագայթման աղբյուրից ճառագայթվող ձայնային իմպուլսի և օբյեկտից անդրադարձված իմպուլսի անցման ժամանակի տարբերությամբ, իսկ անկյունային կոորդինատները՝ անդրադարձված իմպուլսի ուղղությամբ։


== Տես նաև ==
Ռադիոլոկացիոն կայան
Հիդրոձայնագիտություն


== Գրականություն ==
Физическая энциклопедия: В 5-ти томах / Гл. ред. А. М. Прохоров. — М.: Советская энциклопедия, 1988. — Т. 1. — С. 468, 469. — 704 с. — 100 000 экз. (в пер.)
Краснов В. Н. История навигационной техники: Зарождение и развитие технических средств кораблевождения / Институт истории естествознания и техники им. С. И. Вавилова РАН.. — М.: Наука, 2001. — 312 с. — 420 экз. — ISBN 5-02-013119-9 (в пер.)
1909 թվականը գրականության մեջ


== Մրցանակներ ==


=== Միջազգային ===
Նոբելյան մրցանակ գրականությունից, Սելմա Լագերլյոֆ։ Գրականության Նոբելյան մրցանակ ստացած առաջին կինը։


=== Ֆրանսիա ===
Գոնկուրյան մրցանակ, Մառիուս-Արե Լեբլոն, «Ֆրանսիայում»
Ֆեմինա մրցանակ, Էդմոն Ժալե ֆր.՝ Le reste est silence.


== Գրքեր ==


=== Արձակ ===
«Խճմտանքի ձայներ», Գրիգոր Զոհրապի պատմվածքների ժողովածուն
«Անյան Ավոնլեից», Լյուսի Մոնտ Մոնտգոմերիի վեպը
«Աննա-Վերոնիկա», Հերբերտ Ուելսի վեպը
««Ջոնաթանի» նավաբեկյալները», Ժյուլ Վեռնի վեպը
«Մայկ», Պելեմ Գրենվիլ Ուդհաուզ
«Մարտին Իդեն», Ջեկ Լոնդոնի վեպը
«Գավառացիները», Ժան Ժիրոդուի վեպը


=== Պոեզիա ===
«Կարմիր լուրեր բարեկամես», Սիամանթոյի բանաստեղծությունների ժողովածուն
«Ցեղին սիրտը», Դանիել Վարուժանի ժողովածուն
«Աբու-Լալա Մահարի», Ավետիք Իսահակյանի պոեմը (գրվել է 1909-1911 թվականներին)
«Մի կաթիլ մեղր», Հովհաննես Թումանյան
«Սրինգ», Վահան Թոթովենցի բանաստեղծությունների ժողովածուն։


=== Դրամատուրգիա ===
«Հին աստվածներ», Լևոն Շանթի դրաման (տպագրվել է 1912 թվականին)
Արևշատ (այլ կիրառումներ)

Արևշատ եզրը կարող է վերաբերել․

Արևշատ՝ գյուղ Արցախի Հանրապետության Հադրութի շրջանում (ներկայում գտնվում է Ադրբեջանի զինված ուժերի վերահսկողության ներքո),
Արևշատ՝ գյուղ Հայաստանի Հանրապետության Շիրակի մարզում,
Արևշատ՝ գյուղ Հայաստանի Հանրապետության Արարատի մարզում,
Արևշատ՝ հայկական արական անուն։
Էմանուել Ունգարո

Էմանուել Ունգարո (ֆր.՝ Emanuel Ungaro, փետրվարի 13, 1933(1933-02-13)[…], Էքս-ան-Պրովանս - դեկտեմբերի 21, 2019(2019-12-21), Փարիզ և Փարիզի 7-րդ շրջան, Փարիզ), ֆրանսիացի դիզայներ, բարձր նորաձևության սեփական տան հիմնադիր։


== Կենսագրություն ==
Էմանուել Ունգարոն ծնվել է 1933 թվականի փետրվարի 13-ին Ֆրանսիայի հարավում՝ դերձակի ընտանիքում։ 1956 թվականից 6 տարի աշխատել է Քրիստոբալ Բալենսիագայի նորաձևության տանը։ 1965 թվականին իր ընկերուհի և գործվածքների նկարիչ Սոնյա Քնապի հետ բացել է իր սեփական արհեստանոցը և ստեղծել առաջին ինքնուրույն հավաքածուն։
Ունգարոյի հաճախորդներից են ֆրանսիացի դերասանուհիներ Անուկ Էմեն, Կատրին Դենյովը և Իզաբել Աջանին։ 1967 թվականին արհեստանոցը տեղափոխել են Մոնտեն պողոտա` Փարիզի փողոց, որտեղ կան բարձր նորաձևության բազմաթիվ սրահներ, ինչից անմիջապես հետո այն ձեռք է բերել միջազգային հեղինակություն։ Նորաձևության տան հաճախորդներից են դարձել Ժաքլին Քենեդին, Իրա ֆոն Ֆյուրստենբերգը։


== Տան վաճառք ==
1996 թվականին Ունգարոն վաճառել է իր ընկերության վերահսկիչ բաժնետոմսն իտալական «Salvatore Ferragamo» ընկերությանը։ 2005 թվականին Ունգարոյի ընկերությունը վաճառվել է 84 միլիոն ԱՄՆ դոլարով։ Պակիստանաբնակ ամերիկացի գործարար և վենչուրային կապիտալ Ասիմ Աբդուլլահը դարձել է ընկերության նոր սեփականատերը։


== Տես նաև ==
Նորաձևություն


== Ծանոթագրություններ ==


== Արտաքին հղումներ ==
Պաշտոնական կայք
«Interactive timeline of couture houses and couturier biographies (анг.)»։ Victoria and Albert Museum։ Արխիվացված է օրիգինալից 2012-04-19-ին։ Վերցված է 2010-02-28  
Էմանուել Ունգարոն «Style.com» կայքում(անգլ.)
«Ungaro Couture»-ը «Style.com» կայքում(անգլ.)
Մարտիրանո Լոմբարդո

Մարտիրանո Լոմբարդո (իտալերեն՝ Martirano Lombardo), կոմունա Իտալիայում, Կալաբրիա մարզի Կատանձարո գավառում։
Բնակչությունը կազմում է 1127 մարդ (2013 թ.), բնակչության խտությունը կազմում է 56,8 մարդ/կմ²։ Զբաղեցնում է 19 կմ² մակերես տարածք։
Փոստային ինդեքսն է՝ 88040։ Հեռախոսային կոդը՝ (+39) 0968։
Բնակավայրի հովանավոր սուրբը Դոն Ջիովաննին է։ Տոնը նշվում է հունվարի 31-ին։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Նոե լե Մալետ

Նոե լե Մալետ (ֆր.՝ Noé-les-Mallets), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 117 մարդ, բնակչության խտությունը` 14.05 մարդ/կմ²։ Բնակավայրը զբաղեցնում է 8.33 կմ² տարածք։


== Աշխարհագրություն ==
Գտնվում է Փարիզ քաղաքից 185 կմ հարավ-արևելք, Շալոն ան Շամպայն քաղաքից` 100 կմ հարավ, Տրուա քաղաքից` 45 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 80 աշխատունակ (15-64 տարեկան) բնակիչ, որոնցից ակտիվ էին 67-ը, իսկ ոչ ակտիվները` 13։ Ակտիվության ցուցանիշը կազմում է 83,8 %։ 67 աշխատունակ մարդկանցից աշխատել է 64 անձ (33 տղամարդ և 31 կին)։ Գործազուրկ են եղել 3 անձ (2 տղամարդ և 1 կին)։ 13 անաշխատունակներից 2-ը եղել են աշակերտներ կամ ուսանողներ, 7-ը` թոշակառուներ, իսկ 4-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կելեչին

Կելեչին (ուկրաիներեն՝ Келечин), գյուղ Ուկրաինայի Անդրկարպատյան մարզի Մեժգորեի շրջանում։
2001 թվականի տվյալներով Կելեչին գյուղում բնակվում էր 679 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վոլպարա

Վոլպարա (իտալերեն՝ Volpara), քաղաք Իտալիայում, գտնվում է Լոմբարդիա մարզի Պավիա գավառում։
Բնակչությունը կազմում է 132 մարդ (2008 թվականի տվյալներով)։ Խտությունը կազմում է 44 մարդ/կմ²։ Տարածքը 4 կմ² է։ Էլեկտրոնային փոստ՝ 27047։ Հեռախոսային կոդ՝ 0385։


== Ժողովրդագրություն ==
Բնակչության աճը.


== Ծանոթագրություններ ==
Բարդոնեքիա

Բարդոնեքիա (իտալերեն՝ Bardonecchia), կոմունա Իտալիայի Պիեմոնտ մարզի Թուրին գավառում։
Բնակչությունը՝ 3117 մարդ (2008 թվականի տվյալներով)։ Բնակչության խտությունը՝ 24 մարդ/կմ²։ Տարածքը՝ 132 կմ²։ Փոստային ինդեքս՝ 10052։ Հեռախոսային կոդ՝ 0122։
Բնակավայրի հովանավորն է համարվում սուրբ Իպոլիտ Հռոմեացին։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Էլեկտրոնային հասցե։ info@bardonecchia.it
Գլխավոր կայք։ http://www.comune.bardonecchia.to.it/


== Արտաքին հղումներ ==
Բնակավայրի պաշտոնական կայք (իտալ.)
Ազգային վիճակագրության ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Աստերոիդների ցանկ (229601-229700)

Աստերոիդների ցանկ (229501-229600)  • Աստերոիդների ցանկ  • Աստերոիդների ցանկ (229701-229800)
 Աստերոիդների ցանկ (229501-229600)  • Աստերոիդների ցանկ  • Աստերոիդների ցանկ (229701-229800)
Տագանրոգի Վ. Ի. Լենինի անվան մշակույթի և տեխնիկայի պալատ

Տագանրոգի Վ. Ի. Լենինի անվան մշակույթի և տեխնիկայի պալատ (ռուս.՝ Дворец культуры и техники им. В. И. Ленина), 
մշակույթի պալատ Տագանրոգում, պատկանել է Տագանրոգի մետալուրգիական գործարանին։


== Պատմություն ==
Նոր մշակույթի պալատի անբաժան մասը հանդիսացավ հին գործարանի ակումբի շենքը։ Հին ակումբը կառուցվել է 1924 թվականին։ Գործարանը շինարարության համար գումար չուներ, բայց վարչակազմը  ելք գտավ. գլխավոր գրասենյակից ոչ հեռու կար մի մեծ հիմնարար պահեստ, որի վրա կառուցվեց երկրորդ հարկ և այն դարձավ ընդարձակ շենք, որտեղ բավականին տարածք կար ակումբի աշխատանքներն իրականացնելու համար։ Շենքում բացվեց գրադարան։ Գործարանային ակումբը 1924 թվականին կոչվեց Վլադիմիր Լենինի անունով։
Ակումբին կից ստեղծվեց «Синяя блуза» ժողովրդական թատրոնը։ 1930-ական թվականներին ակումբականներն ակտիվ մասնակցություն են ունեցել Լենինյան ակումբի քարոզչական թիմի աշխատանքներում, ստեղծել են երգիծական էսքիզներ ոչ միայն արվեստանոցներում, այլ նաև այցելել են գյուղական վայրեր ցանքերի և բերքահավաքի ժամանակ։
1949 թվականին ակումբի շենքը վերակառուցվել է, հանդիսատեսի համար կառուցվել է 500-տեղանոց սրահ։
1970-ական թվականներին Մշակույթի պալատում ստեղծվեց «Նկարիչ» քաղաքային ստեղծագործական ասոցիացիան, որը ներառում էր ինչպես սիրողական նկարիչների, այնպես էլ պրոֆեսիոնալների։ Ասոցիացիայի աշխատանքներին մասնակցել են  Վասիլի Օռլովը, Ա. Ֆ. Ստեպանենկոն, Մ. Ա. Նովիկովը, Կ. Գ. Իվանովը, Է. Ա. Էդելմանը և շատ ուրիշներ։
Վ. Ի. Լենինի անվան մշակույթի և տեխնիկայի պալատի ժամանակակից շենքy կառուցվել է 1969-1975 թվականներին ճարտարապետ Գեորգի Ալեքսեևիչ Պետրովի («Ռոսգրաժդանպրոեկտ») նախագծով։ Նոր վերակառուցված մշակույթի պալատը բացվել է 1975 թվականի ապրիլի 21-ին։ Պալատի կենտրոնական մուտքի դիմացի հրապարակը զարդարում էր լուսային-երաժշտական շատրվանը՝ զարդարված Վիկտոր Օռլովի հեղինակային խճանկարներով (խճանկարները կորել են 1990-ական թվականներին՝ շատրվանների վերակառուցման ժամանակ)։
Մշակույթի կենտրոնի ընդհանուր տարածքը մոտ 4000 մ 2 է։  Երկու երեք հարկանի թևերը ներառում են 170 սենյակ, կենտրոնական սրահն ունի 800 մետր քառակուսի 720 նստատեղով , պատշգամբում՝ 250 նստատեղ։ Պտտվող բեմի տրամագիծը 9 մետր է։ Կար 500 նստատեղով կինոթատրոն։ Մշակույթի պալատի հին մասնաշենքում էր տեղակայված Տագանրոգի մետալուրգիական գործարանի արհեստակցական միության գրադարանը։
2002 թվականին Վ. Ի. Լենինի անվան մշակույթի և տեխնիկայի պալատի շենքը գործարանի սեփականատերերի կողմից հանձնվել է «Օլիմպոս» ՍՊԸ մշակութային և սպորտային համալիրին։ Մշակույթի պալատի շենքից հանվել են բոլոր նախկին գործարանային ստորաբաժանումները (արհեստակցական միության գրադարան, «Վալցովկա» թերթի խմբագրությունը և այլն)։ Շենքում տեղակայված է ռեստորան, բանկի մասնաճյուղ և գիշերային ակումբ։
Մինչև 2007 թվականը Վ. Ի. Լենինի անվան մշակույթի և տեխնիկայի պալատը կոչվել է «Մետալուրգ» մշակույթի պալատ։
2014 թվականի մայիսին հայտնի է դարձել, որ վաճառքի է հանվել «Օլիմպոս» մշակութային և մարզական համալիրը, որի արժեքը հայտարարված է մոտ 170 միլիոն ռուբլի։ Անշարժ գույքի փորձագետները օբյեկտի համարժեք գինը սահմանել են 70-75 միլիոն ռուբլի, և ավելի շահավետ կլինի, եթե ապագա սեփականատիերը այն քանդի և տեղում կառուցի ինչ-որ առևտրային և շահավետ մի բան, օրինակ՝ ջրաաշխամիլիոն ռուբլի։


== Ծանոթագրություններ ==
Ռոբերտ Փերիշ

Ռոբերտ Լի Փերիշ (անգլ.՝ Robert Lee Parish, օգոստոսի 30, 1953(1953-08-30), Շրիվպորտ), ամերիկացի նախկին բասկետբոլիստ-կենտրոնական։ Պրոֆեսիոնալ կարիերայում հանդես է եկել Բասկետբոլի ազգային ասոցիացիայի (NBA) չորս ակումբներում՝ «Գոլդեն սթեյթ Ուորիորս», «Բոստոն Սելտիքս», «Շառլոթ Հորնեթս», և «Չիկագո Բուլս»։ Չորս անգամ դարձել է NBA-ի չեմպիոն, ընդ որում ` 1981, 1984 և 1986 թ թվականին «Բոստոն Սելտիքսի», իսկ 1997 թվականին՝ «Չիկագո Բուլսի» կազմում
1996 թվականին Փերիշի անունը մտնում է NBA-ի պատմության 50 մեծագույն բասկետբոլիստների ցուցակի մեջ։ 2003 թվականին դարձել է Ջ. Նեյսմիթի անվան բասկետբոլի փառքի սրահի անդամ։
Փերիշին է պատկանում ասոցիացիայում ամենաշատը անցկացրած հանդիպումների ռեկորդը՝ ընդհանուր 21 խաղաշրջանում 1611 հանդիպում։
Հայտնի է եղել նաև «Առաջնորդ» (The Chief) մականվամբ, որը նրան տրվել էր թիմակիցների կողմից։ Վերջիններս Փերիշին նմանեցնում էին Միլոշ Ֆորմանի «Թռիչք կկվի բնի վրայով» ֆիլմի «առաջնորդ» Բրոմդենի կերպարի հետ։


== NBA կարիերայի ցուցանիշներ ==


=== Ամենամյա մրցաշրջան ===


=== Փլեյ Օֆ ===


== Տես նաև ==
1000 և ավելի խաղի մասնակցած NBA բասկետբոլիստների ցանկ


== Ծանոթագրություններ ==


== Արտաքին հղումներ ==
NBA.com էջը
Բասկետբոլ ռեֆերենս էջը Archived 2013-04-04 at the Wayback Machine.
Վիլուվեռե

Վիլուվեռե (էստ․՝ Viluvere), գյուղ Էստոնիայի Պյարնումաա նահանգի Վենդռա շրջանում։
2011 թվականի տվյալներով գյուղում բնակվում էր 52 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գրյազնուխա (Ուլկայի վտակ)

Անվան այլ կիրառումների համար տե՛ս՝ Գրյազնուխա (այլ կիրառումներ)Գրյազնուխա, գետ Ռուսաստանում, հոսում է Ադըղեայի Հանրապետությունով, Կրասնոդարի երկրամասով։ Գետաբերանը գտնվում է Ուլկա գետի աջ ափից 35 կմ հեռավորության վրա։ Գետի երկարությունը կազմում է 12 կմ, ջրհավաք ավազանը 84 կմ²։


== Ջրային գրանցամատյան ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Կուբանի ավազանային շրջանին, գետի գետային ենթաավազանը բացակայում է։ Գետի գետային ավազանը Կուբանն է։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների
Ջրային օբյեկտի կոդը հանրային գրանցմամբ - 06020000912108100004231
Կոդը ըստ հիդրոլոգիական հետազոտության (ՌԴ) - 108100423
Ավազանի կոդը - 06.02.00.009
Ծավալի համարը ըստ ՌԴ-ի - 08
Թողարկումը ըստ ՌԴ-ի - 1


== Ծանոթագրություններ ==
Մոնֆորտե Սան Ջորջո

Մոնֆորտե Սան Ջորջո  (իտալերեն՝ Monforte San Giorgio), կոմունա Իտալիայում, Սիցիլիա մարզի Մեսինա գավառում։
Բնակչությունը կազմում է 3087 մարդ, բնակչության խտությունը կազմում է 96 մարդ/կմ²։ Զբաղեցնում է 32 կմ² մակերես տարածք։ Փոստային ինդեքսն է՝ 98041։ Հեռախոսային կոդը՝ +39 090։


== Ծանոթագրություններ ==
Կարոլինա (Մարանիան)

Անվան այլ կիրառումների համար տե՛ս՝ Կարոլինա (այլ կիրառումներ)Կարոլինա (պորտ.՝  Carolina), համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում։ Մունիցիպալիտետ Մարանիան նահանգի արևելյան մարզում։ Մտնում է Պորտու Ֆրանկուի գավառի կազմի մեջ։ Բնակչությունը կազմում է 23 493 մարդ՝ 2006 թվականի տվյալներով։ Գրավում է 6 441,559 կմ2 տարածք։ Բնակչության խտությունը՝ 3,6 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 44.467.764,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.874,62 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է  0,658 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Կիեզա ին Վալմալենկո

Կիեզա ին Վալմալենկո (իտալերեն՝ Chiesa in Valmalenco ), կոմունա Իտալիայում։ Գտնվում է Լոմբարդիա մարզի Սոնդրիո գավառում։ Բնակչության թվաքանակը 2014 թվականի տվյալներով եղել է 2.539, բնակչության խտությունը կազմել է 24 մարդ/կմ²։ Զբաղեցնում է 114 կմ² տարածք։ Սահմանակից է Բուլիո ին Մոնտե, Կասպոջո, Լանցադա, Տոռե դի Սանտա Մարիա, Վալ Մազինո համայնքներին։ Փոստային ինդեքս՝ 23023, հեռախոսային կոդ՝ (+39) 0342։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Պաշտոնական կայք՝ http://www.comune.chiesainvalmalenco.so.it Archived 2006-08-20 at the Wayback Machine.


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
http://www.comune.chiesainvalmalenco.so.it Archived 2006-08-20 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Կարբոնարա ալ Տիչինո

Կարբոնարա ալ Տիչինո (իտալերեն՝ Carbonara al Ticino), կոմունա Իտալիայի Լոմբարդիա մարզի Պավիա գավառում։
Բնակչությունը կազմում է 1489 մարդ (2004 թվական)։ Խտությունը կազմում է 106 մարդ/կմ²։ Տարածքը 14 կմ² է։ Փոստային ինդեքս՝ 27020։ Հեռախոսային կոդ՝ 0382։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0382 400037
Պաշտոնական կայք՝ http://www.comune.carbonaraalticino.pv.it/


== Արտաքին հղումներ ==
Պաշտոնական կայք(իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
(8714) 1995 OT

(8714) 1995 OT, աստերոիդ աստերոիդների հիմնական գոտում։ Հայտնաբերվել է 1995 թվականի հուլիսի 24-ին Յոշիսադա Սիմիձուի և Տակեշի Ուրատայի կողմից Նաչի-Կացուուրայում։
Միջին հեռավորությունը Արեգակից կազմում է 2,281967 ա. մ., առավելագույնը մոտենում է 1,8154 ա. մ. հեռավորության վրա և հեռանում 2,7485 ա. մ.։ Արեգակի շուրջ մեկ ամբողջական պտույտ է կատարում 1259,11 երկրային օրվա ընթացքում, իր ուղեծրով շարժվելով միջինում 0,285917 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,15° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8714) 1995 OT աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ուաֆիք Ալ-Զաիմ

Ուաֆիք Ալ-Զաիմ (դեկտեմբերի 31, 1960(1960-12-31), Համա, Սիրիա - մարտի 15, 2014(2014-03-15), Բեյրութ, Լիբանան), սիրիացի դերասան։


== Կենսագրություն ==
Ծնվել է Համայում։ Դերասանական կարիերան սկսել է 80-ական թվականներին և հայտնի է դարձել տարբեր սերիալների շնորհիվ՝ 1988 թվականին «Ժամանակի մոռացած թաղամասը», որտեղ հայտնի էր իր կրկնվող «բյուրեղապակի և բնական» խոսքով և այլն... Նաև հաջողությունների է հասել Դամասկոսյան սերիալների միջոցով, օրինակ՝ «Թաղամասի դուռը»։


== Գործերը ==


=== Թատրոնում՝ ===
«Աշխատողի մահը»
«Կանոնը և բացառությունը»


=== Սերիալներում՝ ===
«Ժամանակի մոռացած թաղամասը»
«Լավատեսը»
«Անկեղծություն»
«Թաղամասի դուռը»
«Առաջնորդը»
«Մեր թաղամասից մի պատմություն»
«Հանրային աճուրդ»


=== Ռադիոյում՝ ===
«Զարմանալի երևույթներ»


=== Ֆիլմերում՝ ===
«Ջրիմուռները»


== Մահը ==
Ուաֆիք Ալ-Զաիմը մահացել է 2014 թվականի մարտի 15-ին՝ քաղցկեղի պատճառով։ Մահից 10 օր առաջ նրա առողջական վիճակը վատացել էր, որի պատճառով նրան տեղափոխել էին Բեյրութի ամերիկյան համալսարանի հիվանդանոց, որտեղ էլ մահացավ։


== Ծանոթագրություններ ==
Լա Լիգա 2011-12

«Լա Լիգա 2011-12»-ը Իսպանիայի ֆուտբոլի առաջնության Լա Լիգայի 81-րդ առաջնությունն է։


= Մասնակիցներ =


== Անցյալ մրցաշրջանի համեմատ փոփոխությունները ==
Լա Լիգա մուտք գործած ակումբներ

Ռեալ Բետիս
Գրանադա
Ռայո ՎալեկանոՍեկունդա հեռացած ակումբները

Հերկուլես
Դեպորտիվո
Ալմերիա


== Մրցաշարային աղյուսակ ==
Շչելոկի (գյուղ, Ուգրանսկի շրջան)

Շչելոկի (ռուս.՝ Щелоки), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գրանադելյա

Գրանադելյա (իսպ.՝ Granadella, բասկ.՝ La Granadella, կատ.՝ La Granadella), մունիցիպալիտետ Իսպանիայում։ Գտնվում է Լեյդա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Գառիգես շրջանում։ Տարածքը կազմում է՝ 88,7 կմ2։ Բնակչությունը՝ 772 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Página web del Ayuntamiento
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya
JPEG XR

JPEG XR (սկզբնական անվանումը HD Photo և Windows Media Photo), լուսանկարների համար կոդավորման և ֆայլային ֆորմատ, որը ստեղծվել և արտոգագրվել է Microsoft կազմակերպության կողմից։


== Նկարագրություն ==
Այս ֆորմատը աջակցվում է Windows Vista օպերացիոն համակարգի և նաև յուրաքանչյուր օպերացիոն համակարգի կողմից, որում տեղադրված է .NET Framework 3.0։ Այն տարբերակում է գունային ֆորմատները տպման և արտածման համար, նպատակային և լողացող կետով դինամիկ միջակայքը ընդլայնման կոդավորման, կորուստով և առանց կորուստի սեղմման, շատ ընդլայնումների արդյունավետ ապակոդավորման և փոփոխման կամ ապակոդավորման համար համակարգչային ռեսուրսների փոքրագույն օգտագործման համար։
JPEG XR-ի հիմնական արդյունավետությունը բավականին բարձր է, մինչև 85% արժեքը արդեն ընդհանրապես բացակայում են արտեֆակտերը։ JPEG 2000-ի հետ համեմատած 85%-ից պակաս չափով ֆայլը տալիս է JPEG XR-ում ավելի քիչ արտեֆակտեր։


== Առավելություններ ==
Ավելի արդունավետ սեղմում, քան JPEG-ը, ավելի արագ է բացում նույն չափի ֆայլերը, քան JPEG2000։
16bit օժանդակումը թույլ է տալիս պահպանել լրիվ ընդգրկմամբ գունային չափերով պատկերները, քան TIFF ընդլայնմամբ ստեղծված պատկերը։
lossless-սեղմում հնարավորություն (առանց կորստի սեղմում, անալոգ PNG-ից փոքր ֆայլ)
Ալֆա-ալիքի օգտագործելու հնարավորություն (թափանցիկություն)։
Կարելի է օգտագործել ոչ միայն R8G8B8, այն նաև ուրիշ ֆորմատներ, ինչպես օրինակ R32G32B32, YUV, CMYK։
Ստանդարտացված ISO և ECMA ազատ օգտագործման համար։
Մետատվյալների պարկեշտ ցուցադրում (JPEG2000-ը իրականացված է միայն թղթի համար)։
Աջակցում է XnView, Capture One, Photoshop (Windows և OS X պլագինների միջոցով)։
Լուսանկարների մշակման խոշոր արտադրողների ծրագրերի սկզբնական փուլում աջակցումը բացում է ավելի շատ հեռանկար այս ֆորմատի զարգացման համար հիմնկան պլատֆորմների համար։


== Տես նաև ==
JPEG


== Ծանոթագրություններ ==
Լոնգո (Սոմի գավառ)

Լոնգո (ֆր.՝  Longueau), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 5246 մարդ, բնակչության խտությունը` 1533.92 մարդ/կմ²։ Բնակավայրը զբաղեցնում է 3.42 կմ² տարածք։


== Աշխարհագրություն ==
Գտնվում է Փարիզ քաղաքից 115 կմ հյուսիս, Ամյեն քաղաքից 6 կմ հարավ-արևելք։


== Բնակչություն ==


== Տնտեսություն ==
2010 թվականին ուներ 3678 աշխատունակ (15-64 տարեկան)  բնակիչ, որոնցից ակտիվ էին 2657-ը, իսկ ոչ ակտիվները` 1021։ Ակտիվության ցուցանիշը կազմում է 72,2 %։ 2657 աշխատունակ մարդկանցից աշխատել է 2387 անձ (1256 տղամարդ և 1131 կին)։ Գործազուրկ են եղել 270 անձ (131 տղամարդ և 139 կին)։ 1021 անաշխատունակներից 366-ը եղել են աշակերտներ կամ ուսանողներ, 371-ը` թոշակառուներ, իսկ 284-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գուրգեն Մարգարյանի կիսանդրի (Երևան, Աջափնյակ)

Գուրգեն Մարգարյանի կիսանդրի, գտնվում է Երևանի Աջափնյակ համայնքում՝ Լենինգրադյան 52 շենքի հարակից այգում (Լենինգրադյան և Գ. Հասրաթյան փողոցների խաչմերուկ), տեղադրվել է 2013 թվականի սեպտեմբերի 28-ին՝ նվիրված հայ լեյտենանտ Գուրգեն Մարգարյանին, ով սպանվել է 2004 թվականի փետրվարի 19-ին ադրբեջանցի սպայի կողմից։


== Հեղինակներ ==
Քանդակագործ՝ Սերժ Մեհրաբյան
Ճարտարապետ՝ Արտակ Վարդանյան


== Պատմություն ==
2004 թվականի հունվարի 11-ից Գուրգեն Մարգարյանը Բուդապեշտում մասնակցում էր ՆԱՏՕ-ի «Գործընկերություն հանուն խաղաղության» ծրագրի անգլերենի եռամսյա դասընթացներին։ Գուրգենի ծառայակիցը՝ ադրբեջանցի մարդասպան Ռամիլ Սաֆարովը, ով նույնպես մասնակցում էր դասընթացին, կացնի 16 հարվածներով սպանել է քնած հայ սպային։
Հուշարձանի բացման արարողությանը ներկա են եղել ՀՀ պաշտպանության նախարարության, օտարերկրյա դեսպանատների, միջազգային կազմակերպությունների ներկայացուցիչներ, հասարակական-քաղաքական գործիչներ, ինչպես նաև Մեծ Բրիտանիայի լորդերի պալատի բարոնուհի Քերոլայն Քոքսը։


== Ծանոթագրություններ ==
(6502) 1993 XR1

(6502) 1993 XR1, աստերոիդ աստերոիդների հիմնական գոտում։ Հայտնաբերվել է 1993 թվականի դեկտեմբերի 6-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,297202 ա. մ., առավելագույնը մոտենում է 1,9833 ա. մ. հեռավորության վրա և հեռանում 2,6111 ա. մ.։ Արեգակի շուրջ մեկ ամբողջական պտույտ է կատարում 1271,74 երկրային օրվա ընթացքում, իր ուղեծրով շարժվելով միջինում 0,283077 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,27° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6502) 1993 XR1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռոբերտա Անաստասե

Ռոբերտա Անաստասե (ռումիներեն՝ Roberta Alma Anastase (մարտի 27, 1976(1976-03-27), Պլոեշտի, Ռումինիա), ռումինացի քաղաքական գործիչ։ Ռումինիայի խորհրդարանի Պատգամավորների պալատի նախագահ 2008 թվականի դեկտեմբերի 19-ից մինչև 2012 թվականի հուլիսի 3-ը, 2007 թվականից՝ Եվրախորհրդարանի պատգամավոր։ 


== Կենսագրություն ==
Ծնվել է 1976 թվականի մարտի 27-ին։ 1994 թվականին գեղեցկության ազգային մրցույթում ստացել է «Միսս Ռումինիա» տիտղոսը։ 1998 թվականին ավարտել է Բուխարեստի համալսարանը սոցիոլոգի մասնագիտությամբ։
Աշխատել է PR-ի ոլորտում ընկերության տնօրեն, եղել է տրանսպորտի նախարարի խորհրդական։ Աշխատել է Ռումինիայի խորհրդարանում որպես խորհրդական։ Նա նաև ներկայացրել է Ռումինիան 1996 թվականին «Միսս Տիեզերք» գեղեցկության մրցույթում։ 2001 թվականից Ռումինիայի երիտասարդական խորհրդի փոխնախագահն է։
2007 թվականի հունվարի 1-ին նա ստացել է Եվրախորհրդարանի անդամի մանդատ՝ կապված Ռումինիայի՝ Եվրամիությանն անդամակցելու հետ։
Եվրախորհրդարանում Ռոբերտա Անաստասեն եղել է արտաքին հարաբերությունների հանձնաժողովի ԵԺԿ-ԵԴ խմբում, ինչպես նաև անվտանգության և պաշտպանության ենթահանձնաժողովում (որպես դրա փոխնախագահ)։
2008 թվականին Ռումինիայի խորհրդարանական ընտրությունների ժամանակ նա ընտրվել է Պատգամավորների պալատի անդամ Ռումինիայի Լիբերալ-դեմոկրատական կուսակցությունից։ Այնուհետեւ նա գլխավորել է Ռումինիայի խորհրդարանի ստորին պալատը։


== Ընտանիք ==
Նրա հայրը՝ Կոռնել Անաստասեն, մինչև 1989 թվականը եղել է Պլոյեշթիում մայիսի 1-ի գործարանի տնօրեն , այնուհետև՝ Պրահովայի ենթապրեֆեկտ։


== Մրցանակներ ==
ԱՄՆ Նեբրասկա նահանգի պատվավոր քաղաքացի
ԱՄՆ Մերիլենդ նահանգի District Heights նահանգի պատվավոր քաղաքացի


== Այլ գործունեություն ==


== Ծանոթագրություներ ==


== Արտաքին հղումներ ==
President of the Chamber of Deputies
European Parliament profile(չաշխատող հղում)
Սպիտակ արջերի զանգվածային հարձակումներ Ռուսաստանում

Սպիտակ արջերի զանգվածային հարձակումները Ռուսաստանում տեղի է ունեցել 2019 թվականի փետրվարին, երբ Արխանգելսկի մարզի մի շարք բնակավայրեր ենթարկվել են բևեռային գիշատիչների մասսայական ներխուժումներին։ Նովայա Զեմլյան Հյուսիսային սառուցյալ օվկիանոսի ավազանին պատկանող ռուսական կղզեխումբ է, որի ցամաքային հատվածի բնակչությունը կազմում է շուրջ 3 հազար մարդ։ Սպիտակ արջերը այս երկրամասում ներխուժել են տներ, հանրային շինություններ և բնակելի տարածքներ։ Փետրվարի 16-ին Արխանգելսկի մարզի կառավարման մարմինը վարչական միավորում հայտարարել է արտակարգ իրավիճակ։
Սպիտակ արջերը սովորաբար ծնվում են ցամաքում, սակայն իրենց կենսագործունեությունը մեծապես ծավալում են ծովերի ջրերում։ Վերջիններս գլխավորապես սնվում են ձկներով և փոկերով։ Բելուշյա Գուբա քաղաքատիպ ավան ներխուժել են թվով 52 սպիտակ արջեր, որոնք հաստատվել են բնակավայրի կենտրոնական բնակեցված շրջաններում և թաղամասերում։ Հետազոտությունները ցույց են տալիս, որ ծովային կաթնասունների տեղաշարժի պատճառը սննդի բավարար քանակության բացակայությունն է։
Ըստ Արխանգելի մարզպետ Ալեքսանդր Մինաևի՝ թվով 6-ից մինչև 10 սպիտակ արջեր շրջում են նաև մարզկենտրոնի փողոցներով։ Նրանք շրջում են հասարակական վայրերում և ներխուժում մարդկանց շենքեր։ Այս կապակցությամբ Մինաևը ասել է․ 

Մարզի կառավարչապետը նաև հավելել է, որ «կենդանիները բառացիորեն զավթել են մարդկանց տարածությունները»։ Տեղական վարչության պետ Ժիգանշա Մուսինի խոսքերով 1983 թվականից ի վեր Արխանգելսկի մարզը չի ենթարկվել սպիտակ արջերի նման ծավալի հարձակումների։
Ռուսաստանի Դաշնությունում սպիտակ արջերի ուղղությամբ կրակ բացելը ցանկացած դեպքում անթույլատրելի է և ենթադրում է քրեական պատասխանատվություն։ Իշխանությունները սպասում են մասնագետների ժամանմանը։


== Ծանոթագրություններ ==
Պետրոս Բերթումեան, Աստուածանմանութիին, Քարոզք Յաղագս Խոնարհութեան

Պետրոս Բերթումեան, Աստուածանմանութիին, Քարոզք Յաղագս Խոնարհութեան (138), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 138 թվի տակ։ Ձեռագիրը գրվել է 1776 թվականից առաջ Պետրոս Բերթումեան գրիչի կողմից, ենթադրաբար Էջմիածնում։ Գրված է թղթի վրա, որը ունի 21X16 չափս։ Ձեռագիրը կազմված է 221 թերթից։ Գրված է միասյուն, նոտրգիրով։ Կազմը` կաշվեպատ տախտակ դրոշմազարդ։ Հիշատակարաններ՝ Հեղինակի՝ 218թ, Հետադայի՝ 219ա (1776թ․), լրացնողի՝ 61բ (1825թ․):


== Ծանոթագրություններ ==
(261) Պրիմնո

(261) Պրիմնո (անգլ.՝ Prymno), աստերոիդ աստերոիդների հիմնական գոտում։ Հայտնաբերվել է 1886 թվականի հոկտեմբերի 31-ին Քրիստիան Պետերսի կողմից Քլինտոնում։
Միջին հեռավորությունը Արեգակից կազմում է 2,331499 ա. մ., առավելագույնը մոտենում է 2,1249 ա. մ. հեռավորության վրա և հեռանում 2,5381 ա. մ., իսկ Երկրի ուղեծրին Պրիմնո աստերոիդը նվազագույնը մոտենում է 1,1378 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1300,32 երկրային օրվա ընթացքում, իր ուղեծրով շարժվելով միջինում 0,276854 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,64° անկյուն։
Պրիմնո աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։
Ըստ Տոլենի սպեկտրալ դասակարգման պատկանում է B դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(261) Պրիմնո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շքյասթիկ

Շքյասթիկ, գյուղ Արևմտյան Հայաստանում, Դիարբեքիրի վիլայեթի Բշերիկի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Աղոթաձոր (գետ)

Աղոթաձոր, գետ Հայաստանի Գեղարքունիքի մարզում։ Սկիզբ է առնում Վարդենիս լեռնագագաթի հյուսիս-արևելյան լանջերից և Մաքենիս գյուղից ներքև ձախից միախառնվում Կարճաղբյուր գետին։ Երկարությունը 12 կմ է։


== Ծանոթագրություններ ==
Մուստահամբա (գյուղ, Հաանյա շրջան)

Անվան այլ կիրառումների համար տե՛ս՝ ՄուստահամբաՄուստահամբա (էստ․՝ Mustahamba), գյուղ Էստոնիայի Վիրումաա նահանգի Հաանյա շրջանում։
2011 թվականի տվյալներով գյուղում բնակվում էր 5 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սարյու (այլ կիրառումներ)

Սարյու, կարող է վերաբերել՝

Սարյու - գետ Ռուսաստանում, Իլիչի վտակը
Սարյու - գետ Ռուսաստանում, Վիմի վտակը
Մրավալձալի (Օնի շրջան)

Մրավալձալի (վրաց.՝ მრავალძალი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Օնի շրջանում։


== Դիրք ==
Գտնվում է ծովի մակարդակից 1840 մետր բարձրության վրա։ Շրջկենտրոն Օնից հեռու է 30 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 7 մարդ։


== Ծանոթագրություններ ==
(4136) Արտմանե

(4136) Արտմանե (անգլ.՝ Artmane), աստերոիդ աստերոիդների հիմնական գոտում։ Հայտնաբերվել է 1968 թվականի մարտի 28-ին Տամարա Սմիռնովայի կողմից Նաուչնիում։
Միջին հեռավորությունը Արեգակից կազմում է 2,352531 ա. մ., առավելագույնը մոտենում է 2,0304 ա. մ. հեռավորության վրա և հեռանում 2,6747 ա. մ.։ Արեգակի շուրջ մեկ ամբողջական պտույտ է կատարում 1317,96 երկրային օրվա ընթացքում, իր ուղեծրով շարժվելով միջինում 0,27315 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,25° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4136) Արտմանե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պրեսես

Պրեսես(իսպաներեն՝ Preses, բասկերեն՝ Les Preses, կատալոներեն՝ Les Preses)- մունիցիպալիտետ Իսպանիայում՝ Ժիրոնա շրջանում՝ Կատալոնիա ինքնավար մարզում։ Մունիցիպալիտետը գտնվում է Լա Գարրոչա մարզում։ Տարածքը կազմում է 9.42 կմ2։ Բնակչությունը 2010 թվականի տվյալներով կազմում է 1724 մարդ։


== Արտաքին հղումներ ==
Ayuntamiento de les Preses
Instituto de Estadística de Cataluña
Մամայի բալան

«Մայրիկի տղան» (անգլ.՝ The Waterboy — Ջուր բերողը), 1998 թվականի կատակերգական ժանրի ֆիլմ, որի ռեժիսորն է Ֆրենք Կորաչին։ Գլխավոր դերերում են Ադամ Սենդլերը, Քեթի Բեյթսը, Ֆեյրուզա Բալկը, Հենրի Վինկլերը, Ջերի Ռիդը, Լերի Ջիլիարդը, Բլեյկ Քլարկը և Ջոնաթան Լոուգրենը։


== Սյուժե ==
Բոբը արդեն 31 տարեկան է, իսկ նա անգամ քայլելու ունակ չէ առանց իր մոր խորհուրդների։ Նրա սիրած զբաղմունքը ֆուտբոլային հանդիպումների ժամանակ խաղացողներին ջուր մատուցելն է, սակայն դա գումար վաստակելու միջող չէր։ Մի հրաշալի օր ֆուտբոլային հավաքականի մի մարզիչ նկատում է, թե ինչպես է զայրացած Բոբին գետնին գցում թիմի հիմնական խաղացողներից մեկին և նրան հրավիրում է միանալ ամերիկյան ֆուտբոլի իրենց թիմին։


== Մրցանակներ և նոմինացիաներ ==
Ադամը նոմինացվել է «Ոսկե ազնվամորի» մրցանակաբաշխությանը ամենավատ դերասան նոմինացիայում։


== Ծանոթագրություններ ==


== Արտաքին հղումներ ==
«The Waterboy»(անգլ.) ֆիլմը Allmovie կայքում:
Քելիս

Քելիս, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Կենսաչափություն

Կենսաչափություն, բիոմետրիա, կենսաբանության բաժին, մաթեմատիկական վիճակագրության մեթոդներով մշակում և պլանավորում է կենսաբանական օբյեկտների ուսումնասիրություններից ստացվող արդյունքները։ 


== Կենսաչափություն ձևավորում ==
Կենսաչափությունը որպես ինքնուրույն առարկա ձևավորվել է 19-րդ դարի վերջում, Ֆրենսիս Գալտոնի և Կարլ Պիրսոնի, Ռոնալդ Ֆիշերի (Անգլիա) աշխատանքների շնորհիվ։ Կենսաչափությունը զարգացման մեծ թափ ստացավ 20-րդ դարում, կապված կիբեռնետիկայի, հավանականությունների տեսության, մաթեմատիկական ստատիստիկայի առաջընթացի հետ։


== Կիրառում ==
Վերջինս լայնորեն կիրառվում է մարդու օրգանիզմի կառուցվածքի և ֆունկցիայի փոփոխությունները (կախված կյանքի պայմաններից ու տարիքից) հետազոտելիս։ Վերջին տարիներին կենսաչափական ուսումնասիրությունների են ենթարկվում ոչ միայն մարդու մորֆոլոգիական, այլև ֆիզիոլոգիական և կենսաքիմիական հատկանիշները։ Կենսաբանության մեջ վիճակագրական մեթոդներով որոշվում է բույսերի, կենդանիների առանձին խմբերի կամ անհատների պատկանելությունը կարգաբանական որևէ կատեգորիայի։


== Կենսաչափական գաղափար ==
Կենսաչափական գաղափարների տարածման և մեթոդների ստեղծման գործում նշանակալի են նաև ռուս գիտնականներ Վ. Ռոմանովսկու, Ա. Սապեգինի, 
Յուրի Ֆիլիպչենկոյի աշխատանքները։


== Արտաքին հղումներ ==
Movies & biometrics / Le cinéma et la biométrie
Թոմաս Տորկվեմադա

Թոմաս Տորկվեմադա (իսպ.՝ Tomás de Torquemada, հոկտեմբերի 14, 1420, Torquemada, Պալենսիա, Կաստիլիա և Լեոն, Իսպանիա - սեպտեմբերի 16, 1498, Ավիլա, Կաստիլիա և Լեոն, Իսպանիա), ինկվիզիցիայի ղեկավար Իսպանիայում։ Իզաբել թագուհու խոստովանահայրն էր, 1483 թվականին նշանակվել է Կաստիլիայի և Արագոնի, 1486 թվականից՝ նաև Վալենսիայի և Կատալոնիայի մեծ ինկվիզիտոր։ Կազմել է ինկվիզիցիայի օրենսգիրք, դատի արարողակարգը, մշակել ինկվիզիցիայի մարմինների կազմակերպական կառուցվածքը։ Հայտնի էր բացառիկ դաժանությամբ, լայնորեն կիրառել է հրադատությունը (նրա օրոք մահապատժի է ենթարկվել ավելի քան 10 հզ․ մարդ)։ Մուսուլմաններին և հրեաներին հետապնդելու նախաձեռնողն էր (1492 թ. հրեաները վտարվել են Իսպանիայից)։


== Ծանոթագրություններ ==
Կոնսոլիդացիա (այլ կիրառումներ)

Կոնսոլիդացիա (լատ.՝ con - միասին, solido - ամրապնդում) , ինչ-որ բանի ամրապնդում, միավորում, առանձին անձանց, խմբերի, կազմակերպությունների միախմբում՝ ընդհանուր նպատակի հասնելու պայքարում, երկու կամ ավելի ընկերությունների, ձեռնարկությունների միավորում։

Կոնսոլիդացիա — նորմատիվ փաստաթղթերի համակարգման տեսակ։
Կոնսոլիդացիա — հաշվապահական տեղեկությունների համախմբում ամփոփ հաշվետվություն նախապատրաստելիս։
Կոնսոլիդացիա — Երկրի Ազգային արժույթի պահուստում ազգային արժույթի փոխարինումը միջազգային դրամական ակտիվներով։
Կոնսոլիդացիա — չարաշահումային բաժնետոմսերի վաճառքից ստացված շահույթի ներդրումը ավելի հուսալի բաժնետոմսերում։
Կոնսոլիդացիա — երկրաբանական գործընթաց, որի ժամանակ նստվածքների քանակը կրճատվում է (Դիագենեզի սկզբնափուլ)։
Կոնսոլիդացիա — բորսային փոխարժեքի կայունացում բարձրացումից կամ իջեցումից հետո։
Թոքային կոնսոլիդացիա — թոքային հյուսվածքների մեծացում։
Կոտրվածքի կոնսոլիդացիա — կոտրվածքի միակցման գործընթացը (ոսկրային կոշտուկի առաջացում)։
Բեռների կոնսոլիդացիա — մի քանի տարբեր ուղարկողների բեռների միավորում մի տրանսպորտային միջոցով առաքելու համար։ Այսպիսի համակարգը թույլ է տալիս խնայել զգալի գումարներ և պարզեցնել փաստաթղթերի ձևակերպման կարգը։
Նմուշի կոնսոլիդացիա — ժամանակի ընթացքում գործադրված ճնշումից մատերիալի նմուշի ձևախեղում։
Հիշողության կոնսոլիդացիա — տեղեկատվության՝ կարճաժամկետ հիշողությունից երկարաժամկետ հիշողության փոխակերպման գործընթացը։
Դմիտրի Բիկով

Դմիտրի Լվովիչ Բիկով (ռուս.՝ Дмитрий Быков, դեկտեմբերի 20, 1967(1967-12-20), Մոսկվա, ԽՍՀՄ), ռուս բանաստեղծ, գրող, լրագրող, կինոքննադատ, սցենարիստ։ Միխայիլ Եֆրեմովի հետ թողարկել է «Гражданин поэт», «Господин хороший» ծրագրերը։
Ծնվել է հրեական ծագման ծնողների ընտանիքում, դաստիարակվել է ուսուցչուհի մոր կողմից։ Ավարտել է Մոսկվայի պետական համալսարանի լրագրության ֆակուլտետը։ Դասավանդում է մոսկովյան դպրոցներում։
Մայակովսկու, Պաստեռնակի մասին կենսագրական գրքերի հեղինակ է, մի շարք հեղինակավոր գրական մրցանակների դափնեկիր։
2013 թվականին հրատարակել է «Երանություն» բանաստեղծությունների ժողովածուն։
Ունի ընդդիմադիր հայացքներ։ ԽՍՀՄ համակիր է։ Ընդդիմության համակարգող խորհրդի անդամ է, հանդես է եկել ցույցերում։


== Հակահայ արտահայտությունները ==
Ստեղծագործություններում և հանրային ելույթներում կայսերապաշտական դիրքերից հանդես է գալիս հակահայ արտահայտություններով ու արցախյան շարժման կտրուկ քննադատությամբ։ Ըստ նրա, "ԽՍՀՄ փլուզումը 1988-ին կարելի էր կանխարգելել, եթե Լեռնային Ղարաբաղում գլուխ բարձրացրած քարանձավային ազգայնականությունը ժամանակին լռեցվեր":
"Կվարտալ" վեպում Բիկովի հերոսը ասում է․ "Երկար կյանքն ինձ սովորեցրել է, որ հայերի բողոքներին, որոնք միշտ շատ արցունքոտ են, պետք է հավատալ մեծ զգուշավորությամբ"։ "Բուլատ Օկուջավա" գրքում Բիկովն անհաջող փորձ է անում ապացուցել Օկուջավայի հրեական ծագումը և նշում, որ նրա մոր հայկական ծագումը հիասթափեցնում է և հրեաներին, և հակասեմականներին։


== Ծանոթագրություններ ==


== Արտաքին հղումներ ==
Բիկովը www.sobesednik.ruում Archived 2010-12-22 at the Wayback Machine.
Բիկովը «Эхо Москвы»ում
Լյուբիցա Միլետիչ

Լյուբիցա Միլետիչ (1948, Բելգրադ, Հարավսլավիայի Դաշնային Ժողովրդական Հանրապետություն - հուլիսի 10, 2020(2020-07-10)), սերբ բանաստեղծուհի, թարգմանիչ, էսսեիստ։


== Կենսագրություն ==
Ծնվել է 1948 թվականին Բելգրադում։ Բանաստեղծական, էսսեների ժողովածուների հեղինակ է, կատարել է մի շարք թարգմանություններ։
Թարգմանվել է անգլերեն, իտալերեն, բուլղարերեն, լեհերեն, պորտուգալերեն, ռումիներեն, թուրքերեն, սլովեներեն, ֆրանսերեն, իսպաներեն, առանձին գրքերով լույս են տեսել ռուսերեն (Մոսկվա, 2010) և հայերեն (Ստեփանակերտ, 2013, Երևան, 2013)։ 2013 թվականին ՅՈՒՆԵՍԿՕ-յի նախաձեռնած «Գրքի համաշխարհային մայրաքաղաք` Երևան» նախագծում Լյուբոմիր Չորիլիչի հետ ներկայացրել է Սերբիան։
2013 թվականին հեղինակել է «Արարատի հողմերը» բանաստեղծությունների ժողովածուն (Երևան, «Ապոլլոն» հրատարակչություն)։ Դրան զուգահեռ Ստեփանակերտում հայերեն թարգմանությամբ լույս է տեսել նրա երկրորդ՝ «Ների՛ր, հրեշտա՛կ» գիրքը։ Պոեզիայի Արցախյան միջազգային երկրորդ փառատոնի դափնեկիր է։ 2015 թվականի ապրիլի 20-ին Հայաստանի գրողների միությունում տեղի է ունեցել «Փոքր գրադարան» մատենաշարով Բելգրադում լույս տեսած «Արդի հայ պոեզիա» («САВРЕМЕНА JЕРМЕНСКА ПОЕЗИJA») անթոլոգիայի շնորհանդեսը։ Գրքում ներկայացվել են Երկրորդ համաշխարհային պատերազմից հետո ծնված 28 հայ բանաստեղծների ստեղծագործություններ, գրքի «Արդի հայ պոեզիայի այսօրը» խորագրով վերջաբանի հեղինակ եղել է բանասիրական գիտությունների թեկնածու Արմեն Ավանեսյանը։
Միլետիչը մահացել է 2020 թվականի հուլիսի 10-ին, 72 տարեկանում։


== Ծանոթագրություններ ==
Սեեստլա

Սեեստլա (էստ․՝ Säästla), գյուղ Էստոնիայի Պյարնումաա նահանգի Վենդռա շրջանում։
2011 թվականի տվյալներով գյուղում բնակվում էր 25 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Դերբենդ Էլ Ռում

Դերբենդ Էլ Ռում, Տերպենտ Էլ-Ռում, Տերպենտ ի Ռում, լեռնանցք Կիլիկիայում, Տավրոս լեռնաշղթայում, գործածական է արաբական աղբուրներում։ Ղևոնդ Ալիշանը նույնացնում է Պուրանդո Կախանի կամ նրանից արևմուտք գտնվող մի այլ լեռնանցքի հետ։ Հնարավոր է, որ նույն Գուգլակի լեռնանցքը լինի։


== Ծանոթագրություններ ==
Մոլոչնոե (այլ կիրառումներ)

Մոլոչնոե, կարող է վերաբերել՝

Մոլոչնոե - գյուղ, Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում
Մոլոչնոե - գյուղ, Ուկրաինայի Ղրիմի Ինքնավար Հանրապետության Ռազդոլնոյեի շրջանում
Մոլոչնոե - գյուղ, Ուկրաինայի Ղրիմի Ինքնավար Հանրապետության Սակիի շրջանում
Մոլոչնոե - գյուղ, Ուկրաինայի Ղրիմի Ինքնավար Հանրապետության Սիմֆերոպոլի շրջանում
Մոլոչնոե - գյուղ, Ուկրաինայի Սումիի մարզի Լեբեդինի շրջանում
Պրոմիշլեննայա

Պրոմիշլեննայա (ռուս.՝ Промышленная), քաղաքատիպ ավան Ռուսաստանի Կեմերովոյի մարզի Պրոմիշեննովսկի շրջանի կազմում։
Բնակչությունը 2010 թվականին գրանցված տվյալներով կազմում էր 17979 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դոլինոե (գյուղ, Բախչիսարայի շրջան)

Դոլինոե (ուկրաիներեն՝ Долинне, Ղրիմի թաթարերեն՝ Topçıköy), գյուղ Ուկրաինայի Ղրիմի Ինքնավար Հանրապետության Բախչիսարայի շրջանում։ Բնակավայրը նախկինում նաև անվանվել է Տոպչիկոյ։
2007 թվականի տվյալներով Դոլինոե գյուղում բնակվում էր 1 718 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ագիլ (Արղանայի գավառ)

Անվան այլ կիրառումների համար տե՛ս՝ Ագիլ (այլ կիրառումներ)Ագիլ, քաղաք Արևմտյան Հայաստանում, օսմանյան շրջանում՝ Դիարբեքիրի վիլայեթի Արղանամադենի գավառակում։ Հնում կոչվում էր Անգղ և գտնվում էր Մեծ Հայքի Չորրորդ Հայք աշխարհի Անգեղտուն գավառում։ Եղել է գավառի կենտրոնը։ Այժմ գտնվում է Թուրքիայի Դիարբեքիրի մարզի Ագիլի շրջանում։
Ըստ Ֆորրերի և Մանանդյանի, այստեղ էր գտնվում խեթական արձանագրություններում հիշատակվող Հայասայի Ինգլավա քաղաքը, որը հունալատինական աղբյուրներում նշվում է Ինգիլա կամ Ինգիլենե ձևերով։


== Անվանումներ ==
Քաղաքն ունեցել է հետևյալ անվանումները. Ագել, Ագըլ, Ագիլ, Ալկի, Ակել, Ակիլ, Ակլ, Ակլա, Անգել, Անգելենա, Անգեղ, Անգեղատուն, Անգեղտուն, նգ-Ինգիլկա, Անգլ, Անգղ, Անխիոլուս, անկիլ, Անկղ, Անհիլ, Արկաթիակերտ, Արկաթիանկերտ, Արկաթիոկերտ, Արկաթիոկերտա, Եպիփանի, Երկաթակերտ, Էգիլ, Էլկ, Էլկի, Էկիլ, Ինգիլա, Ինգիլեն, Ինգիլենե, Կարթասիոկերտ, Կարկադիոկերտ, Կարաթիակերտ, Կարկաթիոկերտ, Վաղարշոպոլիս, Ուղուկ։


== Պատմություն ==
Հիմնադրման ճշգրիտ ժամանակն անհայտ է։ Մ.թ.ա. 3-2-րդ դարերում եղել է առևտրի և արհեստագործության կարևոր կենտրոն։
160 թվականին Անգղ բերդաքաղաքը գրավվեց Ծոփքի թագավոր Արկաթիասի կողմից և վերանվանվեց Արկաթիակերտ։ Բերդաքաղաքը դարձավ Ծոփքի թագավորության մայրաքաղաք։
Արշակունիների տիրապետության ժամանակ (1-5-րդ դարեր) հանդիսացել է Հայաստանի հարավարևմտյան կողմի կարևորագույն հենակետներից մեկը։ Արշակունի թագավորներից մի քանիսը թաղված են եղել այստեղ։ Այստեղ է պահվել նաև Արշակունիների գանձերը։
Տեղի հայ բնակչությունը կոտորածի ենթարկվեց 1915 թվականի Մեծ Եղեռնի ժամանակ։


== Բնակչություն ==
1872-1873 թվականներին Ագիլն ուներ 101 տուն հայ և 250 տուն թուրք բնակիչ։


== Տնտեսություն ==
Բնակչության հիմնական զբաղմունքը կտավագործությունն ու վարձու բանվորությունն էր։


== Պատմամշակութային կառույցներ ==
Անգղում էր գտնվում Ծոփքի թագավորների պանթեոնը։ Բարձր քարաժայռի վրա պահպանվել են հին բերդի ավերակներն ու վիմափոր սենյակները։
Ագիլն ուներ Ս. Թագավոր անունով եկեղեցի և Անգղի Ս. Նշան վանք։


== Կրթություն ==
Քաղաքն ուներ հայոց վարժարան, որն ուներ 35 աշակերտ։


== Կրոն ==
Եղել է հեթանոսական Տորք աստծո պաշտամունքի կենտրոն։ Քրիստոնեական ժամանակաշրջանում հանդիսացել է եպիսկոպոսանիստ քաղաք։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Սամվել Ավետիսյան (կոլտնտեսական)

Անվան այլ կիրառումների համար տե՛ս՝ Սամվել Ավետիսյան (այլ կիրառումներ)
Վիքիպեդիայում կան հոդվածներ  Ավետիսյան ազգանունով այլ մարդկանց մասին:Սամվել Խաչատուրի Ավետիսյան (հոկտեմբերի 22, 1902(1902-10-22), Սառնակունք, Հայաստան - անհայտ), կոլտնտեսային շարժման կազմակերպիչ։ Սոցիալիստական աշխատանքի հերոս (1947)։


== Կենսագրություն ==
Ծնվել է հոկտեմբերի 8-ին (22), Կալաջուղ (այժմ՝ Սառնակունք) գյուղում։
1937-1941 և 1942-1952 թվականներին եղել է Սիսիանի շրջանի Բորիսովկա գյուղի կոլտնտեսության վարչության նախագահ, 1953-1957 թվականներին՝ Սիսիանի շրջանի Բազարչայի կոլտնտեսության վարչության նախագահ, իսկ 1958-1962 թվականներին՝ գյուղական սովետի նախագահ։
Սոցիալիստական աշխատանքի հերոսի կոչմանն արժանացել է 1946-1947 թվականներին՝ հացահատիկային բույսերի բարձր բերք ստանալու համար։ Ավետսանը եղել է ՀԽՍՀ 2-րդ և 3-րդ գումարումների Գերագույն խորհրդի դեպուտատ։ ԽՄԿԿ անդամ 1931 թվականից։


== Պարգևներ ==
Պարգևատրվել է Լենինի 2 շքանշանով։


== Ծանոթագրություններ ==
Ստեժ

Ստեժ (ֆր.՝ Steige), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 547 մարդ, բնակչության խտությունը` 55.48 մարդ/կմ²։ Բնակավայրը զբաղեցնում է 9.86 կմ² տարածք։


== Աշխարհագրություն ==
Գտնվում է Փարիզ քաղաքից 370 կմ արևելք, Ստրասբուրգ քաղաքից` 45 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 365 աշխատունակ (15-64 տարեկան)  բնակիչ, որոնցից ակտիվ էին 275-ը, իսկ ոչ ակտիվները` 90։ Ակտիվության ցուցանիշը կազմում է 75,3 %։ 275 աշխատունակ մարդկանցից աշխատել է 249 անձ (128 տղամարդ և 121 կին)։ Գործազուրկ են եղել 26 անձ (15 տղամարդ և 11 կին)։ 90 անաշխատունակներից 25-ը եղել են աշակերտներ կամ ուսանողներ, 38-ը` թոշակառուներ, իսկ 27-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բուբիյան

Բուբիյան (արաբ՝ جزيرة بوبيان‎‎‎), անմարդաբնակ կղզի Պարսից ծոցում։ Մակերեսը կազմում է 863 կմ2։


== Աշխարհագրություն ==
Գտնվում է Քուվեյթի հյուսիս֊արևելքում՝ Շաթ֊Էլ֊Արաբ գետի գետաբերանից ոչ հեռու։ Հյուսիսից հարավ երկարությունը 40 կմ է, իսկ լայնությունը 24 կմ։
Կղզու ափերին կան են ճահիճներ, կենտրոնական մասում՝ ջրի չոր հարթավայրեր։


== Ինֆրակառուցվածք ==
Բուբիյանը միացված է բետոնե կամրջին, որ կառուցվել է 1983 թվականին՝ ռազմական իրադարձությունների համար։ 1991 թվականին՝ Պարսից ծոցում տեղի ունեցած պատերազմի ժամանակ կամուրջը քանդվել է, բայց ավելի ուշ վերանորոգվել։


== Տարածքային պահանջներ ==
1994 թվականի նոյեմբերին Իրաքը հաստատեց պաշտոնապես իր սահմանը Քուվեյթի հետ, որը վերջ դրեց Բուբիյանի տարածքային պահանջներին։


== Աղբյուրներ ==
«Būbiyān». Encyclopædia Britannica from Encyclopædia Britannica 2007 Ultimate Reference Suite (2007)


== Ծանոթագրություններ ==
Գևորգ Մադոյան (հայագետ)

Անվան այլ կիրառումների համար տե՛ս՝ Գևորգ Մադոյան (այլ կիրառումներ)Գևորգ Արշակի Մադոյան (օգոստոսի 6, 1969(1969-08-06), Երևան, Հայկական ԽՍՀ, ԽՍՀՄ), հայագետ։


== Կենսագրություն ==
Ծնվել է Երևանում, տոհմիկ մտավորականի ընտանիքում (Արշակ Մադոյանի որդին է, Գևորգ Մադոյանի թոռը, Արշակ Մադոյանի (Սեյլան) ծոռը)։ 1987 թվականին ավարտել է Երևանի 139 անգլիական թեքումով դպրոցը և ընդունվել Երևանի պետական համալսարանի բանասիրական ֆակուլտետը։ Մեկ տարի անց զորակոչվել է բանակ։ Զորացրվելուց հետո շարունակել և 1993 թվականին ավարտել է ուսումը։
Նույն թվականի սկզբից աշխատանքի է անցել ԵՊՀ Հայագիտական կենտրոնում, ուր աշխատել է մինչև 1999 թ.։ 1997 թվականին պաշտպանել է թեզ՝ Գրիգոր Անավարզեցին շարականագիր թեմայով, ստացել բանասիրական գիտությունների թեկնածուի գիտական աստիճան։ 1998-1999 թթ. հայ գրականության պատմություն է դասավանդել Երուսաղեմի սրբոց Հակոբյանց միաբանության վարժարանում։ 1999 թ. հիմնադրել և մինչև 2003 թվականը ղեկավարել է Ռուս-Հայկական համալսարանի հայագիտության ամբիոնը։ 2003 թվականից հայ գրականության պատմություն է ավանդել Սևանի Վազգենյան հոգևոր դպրանոցում։ 2013-2016 թթ. եղել է Գևորգյան հոգևոր ճեմարանի ուսումնական գծով փոխտեսուչ, 2016-2018 թթ. Մայր Աթոռ Սուրբ Էջմիածնի հրատարակչության գլխավոր խմբագիր, 2018-ից «Էջմիածին» կրոնագիտական և հայագիտական պարբերականի գլխավոր խմբագիրն է։
Ութ գրքի և մոտ հիսուն հոդվածների հեղինակ է։ Արշակ Մադոյանի հետ համատեղ գրաբարից թարգմանել է Գրիգոր Լուսավորչին նվիրված ներբողյաններ, շարականներ, սրբախոսական ժանրի երկեր ևն։